《送郑舜举赴阙》
宋代·陈棣

暂绾桐川刺史章，优优布政汉循良。
凤衔初下新颁诏，鸡舌曾闻旧赐香。
前席久虚思见贾，玺书增宠果徵黄。
从今定展调元手，小试专城见雨暘。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。